Yibbwas ieedda-d Bujmila di taddart n Tewtirt Ucekrid, i teddu deg zenqan yeţţmeddiḥ yekkat amenddayer. Diɣ, yeţţfaṛes taggniţ yesutur zit. Ieedda zadt n wexxam n Muḥuc, yesla-yas-d, yeffɣ-d ar ɣur-s, yesawl-as-d :
– Awi-d lḥila-nni inek a Bujmila ak d-ssmireɣ cwiṭ n zit ar daxel-is, awi-d!
Bujmila yeffka-yas lḥila-ines. Yuɣ lḥal qṛiv teččuṛ, yebbwi-d ssya w ssya di taddart. Muḥuc yebbwi lḥila-nni, yessmar zit-nni ɣer txabit-nnsen, yerra-yas-ţ-id ţilemt i Bujmila. Mi ţţ-yeṭṭef yenna-yas :
– Aţan ţilemt ay amṛaveḍ ! I zit-nni yellan s daxel-is andda i ţţtaṛiḍ?
– Ṛuḥ kan Bijmila, kečč ur teţţṣeḍḥiḍ ara, tsareḥ taɣwct-ik, a ţţsuɣeḍ bih bih a ţ-id ččaṛeḍ.
Yibbwas diɣ, yiwen umezdaɣ n Tawrirt Ucekrid yufa-d Muḥuc i tenneḍ lǧamae n taddart, yenna-yas :
– D acu i txeddmeḍ akka a Muḥuc ?
– Ara teţţwaliḍ a Da Wecrif, aqli zizzdiggeɣ cwiṭ lǧamae agi nneɣ, yerka.
– Nneḍ neɣ qim a Muḥuc! Jmae liman, limmer a d-ziḍ yakk i lǧamae n Mekka a t-id nnḍeḍ, ur k-isemmeḥ Ṛebbi tid akk i txedmeḍ.
Ahmed Aït Bachir
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn